**ELŐTERJESZTÉS**

**a Bűnmegelőzési, Közbiztonsági és Közrendvédelmi Bizottság**

**2025. február 24-i ülésére**

**Tájékoztatás a 2024. évben kiutalt önkormányzati támogatások elszámolásainak tapasztalatairól**

Szombathely Megyei Jogú Város Önkormányzata a 2024. évi költségvetési rendeletében külön tételsoron az alábbi támogatásokat biztosította:

* 6.000.000,- Ft összeget a Szombathelyi Rendőrkapitányság részére;
* 2.000.000,- Ft összeget a Vas Vármegyei Katasztrófavédelmi Igazgatóság (Tűzoltóság) részére;
* 2.000.000,- Ft összeget a Tűzoltás-Mentés Alapítvány részére (2024. évi TFA-FCC Hungary Szombathely nemzetközi tűzoltó verseny megrendezésére)
* 2.000.000,- Ft összeget a városban működő polgárőr egyesületek részére.

Az Önkormányzat a Bűnmegelőzési és Közbiztonsági Koncepciójához kapcsolódó Cselekvési Terv keretében az alábbi támogatásokat biztosította:

* 500.000,- Ft összeget a Szombathelyi Rendőrkapitányság részére;
* 500.000,- Ft összeget a Vas Vármegyei Katasztrófavédelmi Igazgatóság (Tűzoltóság) részére;
* 300.000,- Ft összeget a Közterület-felügyelet részére;
* 200.000,- Ft összeget a Claudius Polgárőr Egyesület részére.

A Bizottság a 2024. március 25-i ülésén a 18/2024. (III.25.) BKKB számú határozatában elfogadta a Szombathelyen működő polgárőrségek részére adandó támogatás elosztásának módját, amely alapján a Bizottság 2024. április 22-i ülésén hozott 24/2024. (IV.22.) BKKB számú határozat, valamint a 2024. szeptember 23-i ülésen hozott 44/2024. (IX.23.) BKKB számú határozat alapján az alábbi támogatások kerültek meghatározásra:

|  |  |  |  |
| --- | --- | --- | --- |
| **Polgárőr szervezet neve** | **Létszám alapján számolt alaptámogatás Ft-ban** | **Kerekített eredményességi támogatás Ft-ban** | **Támogatás összesen Ft-ban** |
| Claudius Polgárőr Egyesület | 255.000,- | 864.000,- | **1.119.000,-** |
| Gyöngyöshermán-Szentkirályi Polgárőrség | 185.000,- | 190.000,- | **375.000,-** |
| Klapka György Lovas Polgárőr és Hagyományőrző Egyesület | 70.000,- | 114.000,- | **184.000,-** |
| Százhold Polgárőr Egyesület | 80.000,- | 242.000,- | **322.000,-** |
| **Összesen** | **590.000,-** | **1.410.000,-** | **2.000.000,-** |

A támogatási kérelmeket a szervezetek benyújtották az „Önkormányzati Támogatási Rendszer” digitális felületén, amelyek alapján a támogatási szerződések megkötésre, a támogatási összegek kiutalásra kerültek.

A működési célra adott támogatások elszámolási határideje egységesen 2025. január 31. napja volt. A szervezetek határidőben benyújtották a támogatási szerződésekben meghatározott feltételek szerint az elszámolásokat. Egy szervezet, a Százhold Polgárőr Egyesület az önkormányzati forrásátadásról szóló 47/2013 (XII.4.) önkormányzati rendelet 6. § (4) bekezdése alapján határidő hosszabbítás iránti kérelmet nyújtott be mindkét támogatásukra vonatkozóan, mely alapján a támogatásaik elszámolási határideje 2025. július 31. lett.

A már elbírált elszámolások elfogadásra kerültek, így az érintett szervezetek 2025. évi támogatásra jogosultak.

Az elszámolások tapasztalatairól a Bizottság ülésén ad szóbeli tájékoztatást Dr. Holler Péter Osztályvezető Úr.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. február 19.**

**(: Kelemen Krisztián :)**

a Bizottság elnöke

**HATÁROZATI JAVASLAT**

**……/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztatás a 2024. évben kiutalt önkormányzati támogatások elszámolásainak tapasztalatairól”* című előterjesztést megtárgyalta, és a tájékoztatást tudomásul veszi.

**Felelős:** Kelemen Krisztián, a Bizottság elnöke

(A végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal